Unelmien liikuntapäivää vietetään keskiviikkona 10.5., ja Mäntyharjun kunta on mukana. Päivän tavoitteena on innostaa ihmisiä liikkumaan ja löytämään uusia tapoja liikkua. Useat eri toimijat ovat lähteneet mukaan päivään, ja järjestävät erilaisia liikunnallisia aktiviteettejä, joihin kaikki ovat tervetulleita (lista saattaa päivittyä): Setlementti: Monitoimihalli Kisala (Urheilukenttä/Hiekkakenttä) klo 11-13, teemana pihapelit. Pelaamme mölkkyä ja petanquea, kokoontuminen Kisalan ovilla klo 11. Mäntyharjun Eläkkeensaajat: Hiekkakenttä klo 12 alkaen. Tule kokeilemaan ohjattuna bocciaa, petanquea ja frisbeegolfia. Mäntyharjun kirjasto: Kirjaston edustalla klo 10-12, potkupallokeilausta. Osallistujien kesken arvotaan palkintoja. Mäntyharjun Virkistys: Aloita päivä kahvakuulan ulkotreeneillä klo 10.15-11.15. Kokoontuminen Volttisalin urheilutien puoleisessa päädyssä, mikäli sää on sateinen pidetään tunti Volttisalissa. Tule klo 16-18 välillä Polaria-padelkentälle kokeilemaan, onko padel sinun lajisi. Ohjaajamme antavat vinkkejä kaikille kiinnostuneille. Välineet saat paikan päältä. Fysiohuone/Kuntowerstas: Keskustie 7 klo 12-16.30, avoimet ovet. Mahdollisuus lajin kokeiluun veloituksetta tuona aikana, paikalla on ohjaaja. Kahvitarjoilu. Mäntyharjun Judo: Monitoimihalli Kisala, Volttisali klo 18-20.30, avoimet ovet/kokeilumahdollisuus normaalien harjoitusaikojen yhteydessä: - Juniorit 18-19:15 (myös vanhemmat voi osallistua, mikäli sopii paremmin) - Aikuiset ja nuoret 19:15-20:30 Jos on halukkuutta niin esimerkiksi kaatumisen harjoittelua voi kokeilla turvallisesti tatamilla tai tulla mukaan muuten haastamaan itseään. Toivotamme kaikki tervetulleeksi kokeilemaan tai vain katsomaan. Kuntokeidas Ikikunto: Reissutie 4 klo 13-18, avoimet ovet. Tule kokeilemaan lihaskuntoharjoittelua helpoilla ja turvallisilla HUR-paineilmalaitteilla. Tilava ja rauhallinen sali, jossa monipuoliseen harjoitteluun 19 eri laitetta. Tarja opastaa vankalla 36 vuoden fysioterapeuttisella kokemuksella turvalliseen harjoitteluun. Reissupolku: Reissupolku on varannut Leijonakodan vapaasti kaikkien käytettäväksi klo 8-20, sinne voi saapua reippailun jälkeen syömään esimerkiksi eväitä tai bongailemaan muuttolintuja lähistön linnunpöntöistä. Reissupolku tarjoaa siellä mehua ulkoilijoille klo 17 - 19. Lisäksi Reissupolku muistuttaa postilaatikkopyöräilystä, kilometrikisasta sekä valtakunnallisesta miljoona roskapussia-kampanjasta. Lisäksi Reissupolun kaksi Riksaa antavat unelmien kyytiä palvelutalojen asukkaille. Mäntyharjun Moottorikerho: Monitoimihalli Kisalan tennis- ja padelkenttien puoleinen parkkipaikka klo 14 alkaen. Paikan päällä autojen ja moottoripyörien esittelyä. Lisäksi Mäntyharjun kunta haluaa kannustaa työntekijöitään liikunnalliseen aktiviteettiin Unelmien liikuntapäivänä ja tarjoaa kaikille työntekijöilleen mahdollisuuden käyttää tunnin työaikaansa liikuntaan.
Unelmien liikuntapäivää vietetään keskiviikkona 10.5., ja Mäntyharjun kunta on mukana.